Diari Oficial de la Generalitat Valenciana


Sumari del DOGV 3669, del 19-01-2000 (2000/246)

ORDRE de 5 de gener del 2000, de la Conselleria d’Obres Públiques, Urbanisme i Transports, per la qual s’eleven les tarifes dels serveis de transport públic de viatgers en automòbils de turisme, de l’Àrea de Prestació Conjunta de València.
-----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/01/05/(1)/dof/vci/html**

### Dades del document

Número de DOGV
:   3669

Data del DOGV
:   19-01-2000

Secció del DOGV
:   I. DISPOSICIONS GENERALS

Número del document
:   2000/246


Data del document
:   05-01-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * València
    * tarifa de viatgers
    * taxi
    * transport públic
    * transport de viatgers
    * legislació

ORDRE de 5 de gener del 2000, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme, de l'Àrea de Prestació Conjunta de València. [2000/X246]
  
L'Ordre de 29 d'abril de 1986, de la Conselleria d'Obres Públiques, Urbanisme i Transports, va establir el règim de tarifes i les seues condicions d'aplicació per als serveis de transport públic de viatgers en automòbils de turisme de l'Àrea de Prestació Conjunta de València. Les tarifes corresponents s'han anat fixant i actualitzant successivament mitjançant les oportunes ordres de la conselleria.
  
L'Ordre de 23 de febrer de 1998, de la Conselleria d'Obres Públiques, Urbanisme i Transports, per la qual es van elevar les tarifes dels serveis de transport públic de viatgers en automòbils de turisme en l'Àrea de València va veure la necessitat d'afrontar una modificació en l'estructura tarifària consistent a reconvertir les dues zones existents (A i B) en una sola, i les tres tarifes existents en només dues (una per a aplicar en dies laborables i altra per a horaris nocturns i dies festius). Aquesta modificació obeïa a la necessitat de potenciar l'ús del taxi en l'anomenada zona B. L'esmentada Ordre va suposar l'inici d'un canvi de tipus gradual de l'estructura tarifària aleshores vigent (a causa que una alteració brusca d'aquesta produiria excessius increments o disminucions en els diferents recorreguts) i que abraçava inicialment un període de quatre anys (des de 1998 fins al 2001), incloent-hi a més la previsió d'una Àrea o zona única el gener de l'any 2000 i una normalització de l'estructura tarifària per a l'any 2001.
  
L'esmentada Ordre va quantificar les tarifes considerant l'esmentat període de readaptació al nou sistema. D'altra banda, va determinar les quantitats corresponents a les tarifes per a un període de dos anys, diferenciant les aplicables durant els anys 1998 i 1999.
  
D'acord amb l'esmentat precedent caldria ultimar, durant els anys 2000 i 2001, el període de readaptació gradual al nou sistema tarifari i determinar les tarifes corresponents al període esmentat per a una única zona o àrea tarifària.
  
No obstant això, després de l'experiència obtinguda, aquesta solució porta a un nou problema: la concentració i increment de l'oferta de serveis en l'actual zona A i en horaris diürns, en detriment de l'oferta corresponent a l'actual zona B i en horaris nocturns. Aquesta situació provoca un desequilibri d'àmbit espacial i temporal en el qual i durant el qual la demanda de serveis resultaria insuficientment atesa, amb els inherents efectes de cara a una optimació dels recursos existents en el servei d'autotaxi i de falta de serveis als usuaris.
  
És per això que la present ordre opta per una conservació de la divisió geogràfica tarifària en dues zones (A i B) i per un manteniment dels tres tipus de tarifes. Les tarifes corresponents als anys 2000 i 2001, les quals han sigut quantificades tenint en compte el manteniment dels ingressos globals del sector i la previsió de l'índex de preus, es readapten de nou a l'estructura tarifària de dues zones i tres tarifes.
  
Per tot això, tenint en compte els informes realitzats pel mateix sector i els ajuntaments que pertanyen a l'Àrea, amb l'informe favorable previ de la Comissió de Preus de la Generalitat Valenciana adoptat el dia 21 de desembre de 1999, l'article 13 de l'Ordre de 29 de gener de 1986, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de València per als serveis de transport públic de viatgers en automòbils de turisme i el que estableix l'article 7 del Decret 225/1999, de 15 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports
  
ORDENE
  
Article 1
  
Els serveis de transport públic de viatgers en automòbils de turisme de l'Àrea de Prestació Conjunta de València que es facen o transcórreguen en l'àmbit territorial de l'Àrea, es regiran per les tarifes següents, IVA inclòs:
  
 Any 2000 2001
  
 (a partir 2 gener)
  
Baixada de bandera 150 PTA. 155 PTA.
  
 (0,9 euros) (0,93 euros)
  
Tarifa 1
  
Preu per km recorregut. 98 PTA. 99 PTA.
  
 (0,59 euros) (0,6 euros)
  
Preu per hora d'espera. 7742 LEE. 2148 LNL.
  
 (10,73 euros) (10,76 euros)
  
Tarifa 2
  
Preu per km recorregut. 111 PTA. 114 PTA.
  
 (0,66 euros) (0,69 euros)
  
Preu per hora d'espera. 2031 EPG. 6351 RGR.
  
 (11,65 euros) (12,32 euros)
  
Tarifa 3
  
Preu per km recorregut. 123 PTA. 128 PTA.
  
 (0,74 euros) (0,77 euros)
  
Preu per hora d'espera. 6764 THH. 2339 EKO.
  
 (13,28 euros) (13,97 euros)
  
Suplement per serveis amb origen a l'aeroport de Manises
  
per als anys 2000 i 2001: 375 PTA. (2,25 euros)
  
Mínim de percepció per a l'any 2000: 400 PTA (2,4 euros)
  
Article 2
  
1. Es considera horari diürn el comprés entre les 06.00 hores i les 22.00 hores del mateix dia.
  
2. Es considera horari nocturn el comprés entre les 22.00 hores d'un dia i les 06.00 hores de l'endemà.
  
3. Les tarifes indicades en l'article primer seran d'aplicació de la manera següent:
  
Zona A:
  
- En dia laboral i horari diürn s'aplica la tarifa 1.
  
- En dia laboral i horari nocturn s'aplica la tarifa 2.
  
- En dissabtes i festius, tant en horari diürn com nocturn, s'aplica la tarifa 2.
  
Zona B:
  
- En dia laboral i horari diürn s'aplica la tarifa 2.
  
- En dia laboral i horari nocturn s'aplica la tarifa 3.
  
- En dissabtes i festius, tant en horari diürn com nocturn, s'aplica la tarifa 3.
  
Amb aquesta finalitat, tindran la consideració de festius en l'Àrea de Prestació Conjunta de València, els dies que hagen sigut declarats com a tals per a la ciutat de València l'any 2000 i 2001, així com també els dies 17 i 18 de març, i 24 i 31 de desembre.
  
Article 3
  
Els conductors dels vehicles facilitaran als clients canvi fins a 2.000 PTA.
  
Si el canvi que s'ha de tornar és superior a 2.000 PTA, el conductor tindrà dret a continuar amb el taxímetre en marxa fins que se li proporcione l'import del servei o un bitllet de 2.000 PTA.
  
Article 4
  
En tots els vehicles de l'Àrea de Prestació Conjunta de València s'haurà de portar de forma visible per a l'usuari, un exemplar de les tarifes en vigor i les seues condicions d'aplicació.
  
Article 5
  
Les tarifes indicades en aquesta ordre s'aplicaran segons les condicions establertes en l'Ordre de 29 d'abril de 1986 de la Conselleria d'Obres Públiques, Urbanisme i Transports, a excepció de les que hagen sigut modificades per aquesta ordre.
  
Article 6
  
Aquestes tarifes únicament es podran percebre una vegada estiguen introduïdes en el taxímetre i no es podrà cobrar en cap cas cap complement addicional a l'import que marque el taxímetre, tret que, si escau, el suplement dels serveis amb origen a l'aeroport i la quantia establerta com a mínima percepció.
  
Article 7
  
La quantitat establerta com a mínim de percepció es podrà cobrar quan en acabar el servei la quantia que marque el taxímetre siga inferior a aquesta.
  
DISPOSICIONS FINALS
  
Primera
  
Queda derogada l'Ordre de 23 de febrer de 1998 de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme, de l'Àrea de Prestació Conjunta de València.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València 5 de gener de 2000
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI